《清平乐》
宋代·赵汝迕

初莺细雨。杨柳低愁缕。烟浦花桥如梦里。犹记倚楼别语。

小屏依旧围香。恨抛薄醉残妆。判却寸心双泪，为他花月凄凉。

作者简介：宗室，居温州乐清，字叔午，一作叔鲁，号寒泉。兄弟群从，多登显仕。汝迕尤以诗知名。宁宗嘉定七年进士。佥判雷州。将进用，因诗文触怒时相，谪官沦落，不得志而卒。